CELEX: 62005CJ0219
Language: sk
Date: 2007-04-19
Title: Rozsudok Súdneho dvora (piata komora) z 19. apríla 2007. # Komisia Európskych spoločenstiev proti Španielskemu kráľovstvu. # Nesplnenie povinnosti členským štátom - Smernica 91/271/EHS - Znečistenie a škodlivosť - Čistenie komunálnych odpadových vôd - Aglomerácia Sueca, jej pobrežné okrsky a niektoré obce oblasti La Ribera - Vypúšťanie do citlivej oblasti bez čistenia. # Vec C-219/05.

Rozsudok Súdneho dvora (piata komora) z 19. apríla 2007 – Komisia/Španielsko
      (vec C‑219/05)
      „Nesplnenie povinnosti členským štátom – Smernica 91/271/EHS – Znečistenie a škodlivosť – Čistenie komunálnych odpadových vôd – Aglomerácia Sueca, jej pobrežné okrsky a niektoré obce oblasti La Ribera – Vypúšťanie do citlivej oblasti bez čistenia“
      1.                     Životné prostredie – Čistenie komunálnych odpadových vôd – Smernica 91/271 – Vykonanie členskými štátmi (článok 226 ES; smernica
            Rady 91/271, článok 3 ods. 1 druhý pododsek, článok 4 ods. 4 a článok 5 ods. 2) (pozri body 19, 20, 23 – 28)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 22)
      Predmet
      
         Nesplnenie povinnosti členským štátom – Porušenie článkov 3 a 4 a 5 ods. 2 smernice Rady 91/271/EHS z 21. mája 1991 o čistení
                  komunálnych odpadových vôd (Ú. v. ES L 135, s. 40; Mim. vyd. 15/002, s. 26) – Komunálne odpadové vody aglomerácie Sueca, jej
                  pobrežných aglomerácií a niektorých obcí oblasti La Ribera – Vypúšťanie do citlivej oblasti bez primeraného čistenia
               
            Výrok 
      
         
                   
               
               
                  
               
               
                  Španielske kráľovstvo si tým, že neprijalo potrebné opatrenia na to, aby od 31. decembra 1998 zabezpečilo primerané čistenie
                     komunálnych odpadových vôd z aglomerácie Sueca, jej pobrežných okrskov (El Perelló, Les Palmeres, Mareny de Barrequetes, Playa
                     del Rey a Boga de Mar), ako aj niektorých obcí oblasti La Ribera (Benifaió, Sollana a Almussafes) pred ich vypustením do oblasti
                     označenej za citlivú, nesplnilo povinnosti, ktoré mu vyplývajú z článkov 3 ods. 1 druhého pododseku a článku 5 ods. 2 smernice
                     Rady 91/271/EHS z 21. mája 1991 o čistení komunálnych odpadových vôd, pričom toto posledné ustanovenie je vykladané v spojení
                     s článkom 4 ods. 4 uvedenej smernice.
                  
               
            
         
                   
               
               
                  
               
               
                  Španielske kráľovstvo je povinné nahradiť trovy konania.